===============================================================================
=    D o b r o d o š l i   u   VIM   p r i r u č n i k  -    Verzija 1.7      =
===============================================================================

     Vim je moćan editor sa mnogo komandi, suviše da bismo ih ovde sve
     opisali.  Priručnik je zamišljen da opiše dovoljno komandi da biste
     mogli lagodno da koristite Vim kao editor opšte namene.

     Približno vreme potrebno za uspešan završetak priručnika je između
     25 i 30 minuta, u zavisnosti od vremena potrošenog na vežbu.

     UPOZORENJE:
     Komande u lekcijama će menjati tekst.  Iskopirajte ovaj fajl i
     vežbajte na kopiji (ako ste pokrenuli "vimtutor" ovo je već kopija).

     Važno je upamtiti da je ovaj priručnik zamišljen za aktivnu vežbu.
     To znači da morate upotrebljavati komande o kojima čitate da biste
     ih naučili.  Ako samo čitate tekst, zaboravićete komande!

     Ako je Caps Lock uključen ISKLJUČITE ga.  Pritisnite taster  j  dovoljno
     puta da lekcija 1.1.1 cela stane na ekran.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lekcija 1.1.1:  POMERANJE KURSORA


 ** Za pomeranje kursora, pritiskajte tastere h,j,k,l kako je prikazano **
	     ^
	     k		    Savet: h je s leve strane i pomera kursor u levo.
       < h	 l >		   l je s desne strane i pomera kursor u desno.
	     j                     j izgleda kao strelica naniže.
	     v
  1. Pomerajte kursor po ekranu dok se ne naviknete na komande.

  2. Pritisnite taster (j) dok ne počne da se ponavlja.
     Sada znate kako da dođete do naredne lekcije.

  3. Koristeći taster j pređite na lekciju 1.1.2.

NAPOMENA:  Ako niste sigurni šta ste zapravo pritisnuli, pritisnite <ESC>
           za prelazak u Normal mod i pokušajte ponovo.

NAPOMENA:  Strelice takođe pomeraju kursor, ali korišćenje tastera hjkl je
           znatno brže, kad se jednom naviknete na njih.  Zaista!

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			   Lekcija 1.1.2: IZLAZAK IZ VIM-a


  !! UPOZORENJE: Pre izvođenja bilo kog koraka, pročitajte celu lekciju!!

  1. Pritisnite <ESC> (editor je sada u Normal modu).

  2. Otkucajte:	:q! <ENTER>.
     Ovime se izlazi iz editora, sa GUBITKOM svih izmena.

  3. Kada se pojavi komandni prompt, unesite komandu koja je pokrenula
     ovaj priručnik:		vimtutor <ENTER>

  4. Ako ste upamtili ove korake, izvršite ih redom od 1 do 3 da biste
     izašli iz editora i ponovo ga pokrenuli.

NAPOMENA:  :q! <ENTER>  poništava sve izmene koje ste napravili.
           U narednim lekcijama naučićete kako da sačuvate izmene.

  5. Pomerite kursor na lekciju 1.1.3.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lekcija 1.1.3: IZMENA TEKSTA - BRISANJE


	      ** Pritisnite  x  za brisanje znaka pod kursorom. **

  1. Pomerite kursor na red označen sa --->.

  2. Da biste ispravili greške, pomerajte kursor dok se
     ne nađe na slovu koje treba izbrisati.

  3. Pritisnite taster  x  da izbrišete neželjeno slovo.

  4. Ponavljajte korake od 2 do 4 dok ne ispravite sve greške.

---> RRRibaa riibi grizzze rrreepp.

  5. Kad ispravite red, pređite na lekciju 1.1.4.

NAPOMENA:  Dok koristite priručnik, nemojte učiti komande napamet,
           već vežbajte njihovu primenu.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		 Lekcija 1.1.4: IZMENA TEKSTA - UBACIVANJE


	  ** Pritisnite  i  za ubacivanje teksta ispred kursora. **

  1. Pomerite kursor na prvi sledeći red označen sa --->.

  2. Da biste tekst prvog reda izjednačili s tekstom drugog, namestite
     kursor na prvi znak POSLE kog ćete ubaciti potreban tekst.

  3. Pritisnite  i  pa unesite potrebne dopune.

  4. Po ispravci svake greške pritisnite <ESC> da se vratite u Normal mod.
     Ponovite korake od 2 do 4 da biste ispravili celu rečenicu.

---> Do teka neoje v red.
---> Deo teksta nedostaje iz ovog reda.

  5. Pređite na sledeću lekciju.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lekcija 1.1.5: IZMENA TEKSTA - DODAVANJE


	           ** Pritisnite  A  za dodavanje teksta. **

  1. Pomerite kursor na prvi sledeći red označen sa --->.
     Nije važno gde se nalazi kursor u tom redu.

  2. Pritisnite  A  i unesite dodatni tekst.

  3. Pošto ste dodali tekst, pritisnite <ESC> za povratak u
     Normal mod.

  4. Pomerite kursor na drugi red označen sa ---> i ponavljajte
     korake 2 i 3 dok ne ispravite tekst.

---> Deo teksta nedostaje u
     Deo teksta nedostaje u ovom redu.
---> Deo teksta nedostaje
     Deo teksta nedostaje i ovde.

  5. Pređite na lekciju 1.1.6.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lekcija 1.1.6: IZMENA FAJLA


     ** Upotrebite  :wq  za snimanje teksta i izlazak iz editora. **

  !! UPOZORENJE: Pre izvođenja bilo kog koraka, pročitajte celu lekciju!!

  1. Izađite iz editora kao u lekciji 1.1.2:  :q!

  2. Na komandnom promptu unesite sledeću komandu:  vim tutor <ENTER>
     'vim' je komanda za pokretanja Vim editora, 'tutor' je ime fajla koji
     želite da menjate.  Koristite fajl koji imate pravo da menjate.

  3. Ubacujte i brišite tekst kao u prethodnim lekcijama.

  4. Snimite izmenjeni tekst i izađite iz Vim-a:  :wq <ENTER>

  5. Ponovo pokrenite vimtutor i pročitajte rezime koji sledi.

  6. Pošto pročitate korake iznad i u potpunosti ih razumete:
     izvršite ih.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.1 


  1. Kursor se pomera strelicama ili pomoću tastera hjkl .
	h (levo)	j (dole)	k (gore)	l (desno)

  2. Za pokretanje Vim-a iz shell-a:  vim IME_FAJLA <ENTER>

  3. Izlaz:	<ESC>	:q! <ENTER> 	sve promene su izgubljene.
       ILI:	<ESC>	:wq <ENTER> 	promene su sačuvane.

  4. Brisanje znaka na kome se nalazi kursor:  x

  5. Ubacivanja ili dodavanje teksta:
	 i   unesite tekst <ESC>	unos ispred kursora
	 A   unesite tekst <ESC>	dodavanje na kraju reda

NAPOMENA:  Pritiskom na <ESC> prebacujete Vim u Normal mod i
           prekidate neželjenu ili delimično izvršenu komandu.

Nastavite sa lekcijom 1.2.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lekcija 1.2.1: NAREDBE BRISANJA


		 ** Otkucajte  dw  za brisanje reči. **

  1. Pritisnite  <ESC>  da biste bili sigurni da ste u Normal modu.

  2. Pomerite kursor na red označen sa --->.

  3. Pomerite kursor na početak reči koju treba izbrisati.

  4. Otkucajte  dw  da biste uklonili reč.

NAPOMENA:  Slovo  d  će se pojaviti na dnu ekrana kad ga otkucate.  Vim čeka
	   da otkucate  w .  Ako je prikazano neko drugo slovo, pogrešili ste u
	   kucanju; pritisnite <ESC> i pokušajte ponovo.  (Ako se ne pojavi
	   ništa, možda je isključena opcija 'showcmd': vidi lekciju 1.6.5.)

---> Neke reči smešno ne pripadaju na papir ovoj rečenici.

  5. Ponavljajte korake 3 i 4 dok ne ispravite rečenicu, pa
     pređite na lekciju 1.2.2.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lekcija 1.2.2: JOŠ BRISANJA


       ** Otkucajte  d$  za brisanje znakova do kraja reda. **

  1. Pritisnite  <ESC>  da biste bili sigurni da ste u Normal modu.

  2. Pomerite kursor na red označen sa  --->.

  3. Pomerite kursor do kraja ispravnog dela rečenice
     (POSLE prve . ).

  4. Otkucajte  d$  za brisanje ostatka reda.

---> Neko je uneo kraj ovog reda dvaput. kraj ovog reda dvaput.

  5. Pređite na lekciju 1.2.3 za podrobnije objašnjenje.





~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
	      Lekcija 1.2.3: O OPERATORIMA I POKRETIMA


  Mnoge komande za izmenu teksta sastoje se od operatora i pokreta.
  Oblik komande brisanja sa  d  operatorom je sledeći:

  	d   pokret

  Pri čemu je:
    d      - operator brisanja.
    pokret - ono na čemu će se operacija izvršavati (opisano u nastavku).

  Kratak spisak pokreta:
    w - sve do početka sledeće reči, NE UKLJUČUJUĆI prvo slovo.
    e - sve do kraja tekuće reči, UKLJUČUJUĆI poslednje slovo.
    $ - sve do kraje reda, UKLJUČUJUĆI poslednje slovo.

  Kucanjem  de  brisaće se tekst od kursora do kraja reči.

NAPOMENA:  Pritiskom samo na taster pokreta dok ste u Normal modu, bez
           operatora, kursor se pomera kao što je opisano.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		  Lekcija 1.2.4: KORIŠĆENJE BROJANJA ZA POKRETE


  ** Unošenjem nekog broja pre pokreta, pokret se izvršava taj broj puta. **

  1. Pomerite kursor na red označen sa --->.

  2. Otkucajte  2w  da pomerite kursor dve reči napred.

  3. Otkucajte  3e  da pomerite kursor na kraj treće reči napred.

  4. Otkucajte  0  (nulu) da pomerite kursor na početak reda.

  5. Ponovite korake 2 i 3 s nekim drugim brojevima.

---> Rečenica sa rečima po kojoj možete pomerati kursor.

  6. Pređite na lekciju 1.2.5.




~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
             Lekcija 1.2.5: KORIŠĆENJE BROJANJA ZA VEĆE BRISANJE


  ** Unošenje nekog broja s operatorom ponavlja operator taj broj puta. **

  U kombinaciji operatora brisanja s pokretima spomenutim iznad
  možete uneti broj pre pokreta da biste izbrisali više znakova:

	 d   broj   pokret

  1. Pomerite kursor na prvo slovo u reči s VELIKIM SLOVIMA u redu
     označenom sa --->.

  2. Otkucajte  d2w  da izbrišete dve reči sa VELIKIM SLOVIMA

  3. Ponovite korake 1 i 2 sa različitim brojevima da izbrišete
     uzastopne reči sa VELIKIM SLOVIMA korišćenjem samo jedne komande.

---> ovaj ABCČĆ DĐE red FGHI JK LMN OP s rečima je RSŠ TUVZŽ ispravljen.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lekcija 1.2.6: OPERACIJE NAD REDOVIMA


	       ** Otkucajte  dd  za brisanje celog reda. **

  Zbog učestalosti brisanja celih redova, autori Vi-ja odlučili su da
  je lakše brisati redove ako se otkuca  d  dvaput.

  1. Pomerite kursor na drugi red u donjoj strofi.
  2. Otkucajte  dd  da ga izbrišete.
  3. Pomerite kursor na četvrti red.
  4. Otkucajte   2dd   da biste izbrisali dva reda.

--->  1)  Sedlo mi je od marame,
--->  2)  blato na sve strane,
--->  3)  uzda od kanapa,
--->  4)  auto mi je ovde,
--->  5)  satovi pokazuju vreme,
--->  6)  a bič mi je od očina
--->  7)  prebijena štapa.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lekcija 1.2.7: PONIŠTAVANJE PROMENA


  ** Pritisnite  u  za poništavanje poslednje komande,  U  za ceo red. **

  1. Pomerite kursor na red označen sa ---> i postavite ga na mesto
     prve greške.
  2. Otkucajte  x  da izbrišete prvi neželjeni znak.
  3. Otkucajte  u  da poništite poslednju izvršenu komandu.
  4. Sad ispravite sve greške u redu koristeći komandu  x  .
  5. Otkucajte veliko  U  da biste vratili sadržaj reda u prvobitno
     stanje.
  6. Onda otkucajte  u  nekoliko puta da biste poništili  U
     i prethodne komande.
  7. Sad otkucajte CTRL-R (držeći  CTRL  dok pritiskate R)
     nekoliko puta da biste vratili izmene (poništili poništavanja).

---> Iiisspravite greške uu ovvom redu ii pooništiteee ih.

  8. Ovo su veoma korisne komande.  Pređite na rezime lekcije 1.2.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.2


  1. Brisanje od kursora do sledeće reči:	dw
  2. Brisanje od kursora do kraja reda:		d$
  3. Brisanje celog reda:			dd

  4. Za ponavljanje pokreta prethodno unesite broj:  2w
  5. Oblik komande za izmenu:
               operator   [broj]   pokret
     gde je:
       operator - šta uraditi, recimo  d  za brisanje
       [broj]   - neobavezan broj ponavljanja pokreta
       pokret   - kretanje po tekstu na kome se radi,
                  kao što je: w (reč), $ (kraj reda), itd.

  6. Pomeranje kursora na početak reda:  0

  7. Za poništavanje prethodnih izmena, pritisnite:	u  (malo u)
     Za poništavanje svih promena u redu, pritisnite:	U  (veliko U)
     Za vraćanja promena, otkucajte:			CTRL-R

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		       Lekcija 1.3.1: KOMANDA POSTAVLJANJA


  ** Otkucajte  p  da postavite prethodno izbrisan tekst iza kursora. **

  1. Pomerite kursor na prvi sledeći red označen sa --->.

  2. Otkucajte  dd  da izbrišete red i smestite ga u Vim registar.

  3. Pomerite kursor na red c), IZNAD mesta gde treba postaviti izbrisan red.

  4. Otkucajte  p  da postavite red ispod kursora.

  5. Ponavljajte korake 2 do 4 da biste postavili sve linije u pravilnom
     redosledu.

---> d) prebijena štapa.
---> b) uzda od kanapa,
---> c) a bič mi je od očina
---> a) Sedlo mi je od marame,


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		       Lekcija 1.3.2: KOMANDA ZAMENE


      ** Otkucajte  rx  da zamenite znak ispod kursora slovom  x . **

  1. Pomerite kursor na prvi sledeći red označen sa --->.

  2. Pomerite kursor tako da se nalazi na prvoj grešci.

  3. Otkucajte  r  i onda znak koji treba da tu stoji.

  4. Ponavljajte korake 2 i 3 sve dok prvi red ne bude
     isti kao drugi.

--->  Kedi ju ovej red ugašen, nako je protresao pustašne testere!
--->  Kada je ovaj red unošen, neko je pritiskao pogrešne tastere!

  5. Pređite na lekciju 1.3.3.

NAPOMENA:  Setite se da treba da učite vežbanjem, ne pamćenjem.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lekcija 1.3.3: OPERATOR IZMENE


	  ** Za izmenu teksta do kraja reči, otkucajte  ce  .**

  1. Pomerite kursor na prvi sledeći red označen sa --->.

  2. Postavite kursor na  a  u  rakdur.

  3. Otkucajte  ce  i ispravite reč (u ovom slučaju otkucajte  ed  ).

  4. Pritisnite <ESC> i pomerite kursor na sledeći znak koji
     treba ispraviti.

  5. Ponavljajte korake 3 i 4 sve dok prva rečenica ne bude ista
     kao druga.

---> Ovaj rakdur ima nekoliko rejga koje treflja isprpikati operagrom izmene.
---> Ovaj red ima nekoliko reči koje treba ispraviti operatorom izmene.

Uočite da  ce  briše reč i postavlja editor u Insert mod.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
	         Lekcija 1.3.4: DALJE IZMENE UPOTREBOM c


    ** Komanda izmene se koristi sa istim pokretima kao i brisanje. **

  1. Operator izmene se koristi na isti način kao i operator brisanja:

         c    [broj]   pokret

  2. Pokreti su isti, recimo:   w (reč) i  $ (kraj reda).

  3. Pomerite kursor na prvi sledeći red označen sa --->.

  4. Pomerite kursor na prvu grešku.

  5. Otkucajte  c$  i unesite ostatak reda tako da bude isti kao
     drugi red, pa pritisnite <ESC>.

---> Kraj ovog reda treba izmeniti tako da izgleda kao red ispod.
---> Kraj ovog reda treba ispraviti korišćenjem c$ komande.

NAPOMENA:  Za ispravljanje grešaka možete koristiti Backspace .
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.3


  1. Za postavljanje teksta koji ste upravo izbrisali, pritisnite  p . Ovo
     postavlja tekst IZA kursora (ako je bio izbrisan jedan ili više redova
     sadržaj će doći na red ispod kursora).

  2. Za zamenu znaka na kome se nalazi kursor, pritisnite  r  i onda
     željeni znak.

  3. Operator izmene dozvoljava promenu teksta od kursora do pozicije gde
     se završava pokret.  Primera radi, kucajte  ce  za izmenu od kursora do
     kraja reči, ili  c$  za izmenu od kursora do kraja reda.

  4. Oblik operacije izmene je:

	 c   [broj]   pokret

Pređite na narednu lekciju.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
	      Lekcija 1.4.1: POZICIJA KURSORA I STATUS FAJLA

  ** Pritisnite CTRL-G za prikaz pozicije kursora u tekstu i status fajla.
     Pritisnite  G  za pomeranje kursora na neki red u tekstu. **

NAPOMENA:  Pročitajte celu lekciju pre izvođenja bilo kog koraka!!

  1. Držite taster CTRL i pritisnite  g .  Ovo zovemo CTRL-G.
     Editor će na dnu ekrana ispisati poruku sa imenom fajla i pozicijom
     kursora u tekstu.  Zapamtite broj reda za 3. korak.

NAPOMENA:  U donjem desnom uglu može se videti poziciju kursora ako je
           uključena opcija 'ruler' (vidi  :help ruler  ili lekciju 1.6.5.)

  2. Pritisnite  G  za pomeranje kursora na kraj teksta.
     Pritisnite  1G  ili  gg  za pomranje kursora na početak teksta.

  3. Otkucajte broj reda na kome ste malopre bili i onda  G .  Kursor
     će se vratiti na red na kome je bio kad ste otkucali CTRL-G.

  4. Ako ste spremni, izvršite korake od 1 do 3.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lekcija 1.4.2: KOMANDE PRETRAŽIVANJA

       ** Otkucajte  /  i onda izraz koji želite da potražite. **

  1. U Normal modu otkucajte znak  / .  Primietite da se znak pojavio
     zajedno sa kursorom na dnu ekrana kao i kod komande  : .

  2. Sada otkucajte 'grrreška' <ENTER>.  (Bez razmaka i navodnika.)
     To je reč koju tražite.

  3. Za ponovno traženje istog izraza, otkucajte  n .
     Za traženje istog izraza u suprotnom smeru, otkucajte  N .

  4. Za traženje izraza unatrag, koristite  ?  umesto  / .

  5. Za povratak na prethodnu poziciju otkucajte CTRL-O (držite CTRL dok
     pritiskate O ).  Ponavljajte za ranije pozicije.  CTRL-I ide napred.

---> "grrreška" je pogrešno; umesto grrreška treba da stoji greška.

NAPOMENA:  Ako pretraga dođe do kraja teksta traženje će se nastaviti od
	   njegovog početka osim ako je opcija 'wrapscan' isključena.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		  Lekcija 1.4.3: TRAŽENJE PARA ZAGRADE


	** Otkucajte  %  za nalaženje para ), ] ili } . **

  1. Postavite kursor na bilo koju od  ( ,  [  ili  {
     otvorenih zagrada u redu označenom sa --->.

  2. Otkucajte znak  % .

  3. Kursor će se pomeriti na odgovarajuću zatvorenu zagradu.

  4. Otkucajte  %  da pomerite kursor na prvu zagradu u paru.

      5. Pomerite kursor na neku od (,),[,],{ ili } i ponovite komandu  % .

---> Red ( testiranja običnih ( [ uglastih ] i { vitičastih } zagrada.))


NAPOMENA:  Vrlo korisno u ispravljanju koda sa rasparenim zagradama!


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		      Lekcija 1.4.4: KOMANDA ZAMENE


       ** Otkucajte  :s/staro/novo/g  da zamenite 'staro' za 'novo'. **

  1. Pomerite kursor na red označen sa --->.

  2. Otkucajte  :s/rdi/ri/ <ENTER> .  Primetite da ova komanda zamenjuje
     samo prvo "rdi" u redu.

  3. Otkucajte  :s/rdi/ri/g .  Dodavanje opcije  g  znači da će se komanda
     izvršiti u celom redu, zamenom svih pojava niza "rdi".

---> rdiba rdibi grdize rep.

  4. Za zamenu svih izraza između neka dva reda,
     otkucajte :#,#s/staro/novo/g   gde su #,# krajnji brojevi redova u opsegu 
                                    u kome će se obaviti zamena.
     Otkucajte :%s/staro/novo/g     za zamenu svih izraza u celom tekstu.
     Otkucajte :%s/staro/novo/gc    za nalaženje svih izraza u tekstu i
     			            potvrdu zamene.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.4


  1. CTRL-G  prikazuje poziciju kursora u tekstu i status fajla.
             G  pomera kursor na kraj teksta.
     broj    G  pomera kursor na navedeni red.
            gg  pomera kursor na prvi red teksta.

  2. Kucanjem  /  sa izrazom taj izraz se traži UNAPRED.
     Kucanjem  ?  sa izrazom taj izraz se traži UNAZAD.
     Posle komande traženja koristite  n  za nalaženje izraza u istom
     smeru, a  N  za nalaženje u suprotnom smeru.
     CTRL-O vraća kursor na prethodnu poziciju, a CTRL-I na narednu.

  3. Kucanjem  %  kad je kursor na zagradi on se pomera na njen par.

  4. Za zamenu prvog izraza staro za izraz novo            :s/staro/novo/
     Za zamenu svih izraza u celom redu                    :s/staro/novo/g
     Za zamenu svih izraza u opsegu linija #,#             :#,#s/staro/novo/g
     Za zamenu u celom tekstu                              :%s/staro/novo/g
     Za potvrdu svake zamene dodajte 'c'		   :%s/staro/novo/gc

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		Lekcija 1.5.1: IZVRŠAVANJE SPOLJAŠNJIH KOMANDI


  ** Otkucajte  :!  pa spoljašnju komandu koju želite da izvršite. **

  1. Otkucajte poznatu komandu  :  da biste namestili kursor na dno
     ekrana.  Time omogućavate unos komande u komandnoj liniji editora.

  2. Otkucajte znak  !  (uzvičnik).  Ovime omogućavate
     izvršavanje bilo koje spoljašnje komande.

  3. Kao primer otkucajte   ls   posle ! i pritisnite <ENTER>.  Ovo će
     prikazati sadržaj direktorijuma, kao da ste na komandnom promptu.
     Otkucajte   :!dir   ako   :!ls   ne radi.

NAPOMENA:  Na ovaj način moguće je izvršiti bilo koju spoljašnju komandu,
           zajedno sa njenim argumentima.

NAPOMENA:  Sve  :  komande se izvršavaju pošto pritisnete <ENTER> .
	   U daljem tekstu to nećemo uvek napominjati.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		   Lekcija 1.5.2: VIŠE O SNIMANJU FAJLOVA

           ** Za snimanje promena, otkucajte  :w IME_FAJLA . **

  1. Otkucajte  :!dir  ili  :!ls  za pregled sadržaja direktorijuma.
     Već znate da morate pritisnuti <ENTER> posle toga.

  2. Izaberite ime fajla koji još ne postoji, npr. TEST.

  3. Otkucajte:	 :w TEST   (gde je TEST ime koje ste izabrali.)

  4. Time ćete snimiti ceo fajl (Vim Tutor) pod imenom TEST.
     Za proveru, otkucajte opet  :!dir  ili  :!ls za pregled
     sadržaja direktorijuma.

NAPOMENA:  Ako biste napustili Vim i ponovo ga pokrenuli sa vim TEST ,
           tekst bi bio tačna kopija ovog fajla u trenutku kad ste
	   ga snimili.

  5. Izbrišite fajl tako što ćete otkucati (MS-DOS):	:!del TEST
				         ili (Unix):	:!rm TEST

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		  Lekcija 1.5.3: SNIMANJE OZNAČENOG TEKSTA


   ** Da biste snimili deo teksta, otkucajte  v  pokret  :w IME_FAJLA **

  1. Pomerite kursor na ovu liniju.

  2. Pritisnite  v  i pomerite kursor pet redova ispod.  Primetite da je
     tekst označen inverzno.

  3. Pritisnite  : .  Na dnu ekrana pojaviće se  :'<,'> .

  4. Otkucajte  w TEST  , gde je TEST ime fajla koji još ne postoji.
     Proverite da zaista piše  :'<,'>w TEST  pre nego što pritisnete <ENTER>.

  5. Vim će snimiti označeni tekst u TEST.  Proverite sa  :!dir  ili  !ls .
     Nemojte još brisati fajl!  Koristićemo ga u narednoj lekciji.

NAPOMENA:  Komanda  v  započinje vizuelno označavanje.  Možete pomerati kursor
           i tako menjati veličinu označenog teksta.  Onda možete upotrebiti
           operatore nad tekstom.  Na primer,  d  će izbrisati označeni tekst.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		   Lekcija 1.5.4: UČITAVANJE FAJLA U TEKST


       ** Za ubacivanje sadržaja fajla, otkucajte  :r IME_FAJLA  **

  1. Postavite kursor iznad ove linije.

NAPOMENA:  Pošto izvršite 2. korak videćete tekst iz lekcije 1.5.3.  Tada
           pomerite kursor DOLE da biste ponovo videli ovu lekciju.

  2. Učitajte fajl TEST koristeći komandu  :r TEST  gde je TEST ime fajla
     koje ste koristili u prethodnoj lekciji.  Sadržaj učitanog fajla je
     ubačen ispod kursora.

  3. Da biste proverili da je fajl učitan, vratite kursor unazad i
     primetite dve kopije lekcije 1.5.3, originalnu i onu iz fajla.

NAPOMENA:  Takođe možete učitati izlaz spoljašnje komande.  Na primer,
	   :r !ls  će učitati izlaz komande  ls  i postaviti ga ispod
           kursora.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.5


  1.  :!komanda  izvršava spoljašnju komandu.

      Korisni primeri:
	 (MS-DOS)	  (Unix)
	  :!dir		   :!ls		   -  pregled sadržaja direktorijuma.
	  :!del FAJL       :!rm FAJL       -  briše fajl FAJL.

  2.  :w FAJL  zapisuje trenutni tekst na disk pod imenom FAJL.

  3.  v  pokret  :w IME_FAJLA  snima vizuelno označene redove u fajl
      IME_FAJLA.

  4.  :r IME_FAJLA  učitava fajl IME_FAJLA sa diska i stavlja
      njegov sadržaj ispod kursora.

  5.  :r !dir  učitava izlaz komande dir i postavlja ga ispod kursora.



~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			 Lekcija 1.6.1: KOMANDA OTVORI


	** Pritisnite  o  da biste otvorili red ispod kursora
	   i prešli u Insert mod. **

  1. Pomerite kursor na sledeći red označen sa --->.

  2. Otkucajte malo  o  da biste otvorili novi red ISPOD kursora
     i prešli u Insert mod.

  3. Otkucajte neki tekst i onda pritisnite <ESC> da biste izašli
     iz Insert moda.

---> Kad pritisnete  o  kursor prelazi u novootvoreni red u Insert modu.

  4. Za otvaranje reda IZNAD kursora, umesto malog otkucajte veliko O .
     Isprobajte na donjem redu označenom sa --->.

---> Otvorite red iznad ovog kucanjem velikog  O  dok je kursor u ovom redu.


~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			Lekcija 1.6.2: KOMANDA DODAJ


	     ** Otkucajte  a  za dodavanje teksta IZA kursora. **

  1. Pomerite kursor na početak sledećeg reda označenog sa --->.
  
  2. Kucajte  e  dok kursor ne dođe na kraj reči  re .

  3. Otkucajte  a  (malo) da biste dodali tekst IZA kursora.

  4. Dopunite reč kao što je u redu ispod.  Pritisnite <ESC> za izlazak
     iz Insert moda.

  5. Sa  e  pređite na narednu nepotpunu reč i ponovite korake 3 i 4.
  
---> Ovaj re omogućava ve dodav teksta u nekom redu.
---> Ovaj red omogućava vežbanje dodavanja teksta u nekom redu.

NAPOMENA:  Komande a, i, i  A  aktiviraju isti Insert mod, jedina
           razlika je u poziciji od koje će se tekst ubacivati.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lekcija 1.6.3: DRUGI NAČIN ZAMENE


      ** Otkucajte veliko  R  da biste zamenili više od jednog znaka. **

  1. Pomerite kursor na prvi sledeći red označen sa --->.
     Pomerite kursor na početak prvog  xxx .

  2. Pritisnite  R  i otkucajte broj koji je red ispod,
     tako da zameni xxx .

  3. Pritisnite <ESC> za izlazak iz Replace moda.
     Primetite da je ostatak reda ostao nepromenjen.

  4. Ponovite korake da biste zamenili drugo xxx.

---> Dodavanje 123 na xxx daje xxx.
---> Dodavanje 123 na 456 daje 579.

NAPOMENA:  Replace mod je kao Insert mod, s tom razlikom što svaki
           uneti znak briše već postojeći.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		Lekcija 1.6.4: KOPIRANJE I LEPLJENJE TEKSTA


    ** Koristite operator  y  za kopiranje a  p  za lepljenje teksta. **

  1. Pomerite kursor na red sa --->  i postavite kursor posle "a)".
  
  2. Aktivirajte Visual mod sa  v  i pomerite kursor sve do ispred "prvi".
  
  3. Pritisnite  y  da biste kopirali označeni tekst u interni bafer.

  4. Pomerite kursor do kraja sledećeg reda:  j$

  5. Pritisnite  p  da biste zalepili tekst.  Onda otkucajte:  a drugi <ESC> .

  6. Upotrebite Visual mod da označite " red.", kopirajte sa  y , kursor
     pomerite na kraj sledećeg reda sa  j$  i tamo zalepite tekst sa  p .

--->  a) ovo je prvi red.
      b)

NAPOMENA:  takođe možete koristiti  y  kao operator;  yw  kopira jednu reč.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		    Lekcija 1.6.5: POSTAVLJANJE OPCIJA


 ** Postavite opciju tako da traženje i zamena ignorišu veličinu slova **

  1. Potražite reč 'razlika':  /razlika <ENTER>
     Ponovite nekoliko puta pritiskom na  n .

  2. Aktivirajte opciju 'ic' (Ignore case):  :set ic

  3. Ponovo potražite reč 'razlika' pritiskom na  n
     Primetite da su sada pronađeni i RAZLIKA i Razlika.

  4. Aktivirajte opcije 'hlsearch' i 'incsearch':  :set hls is

  5. Ponovo otkucajte komandu traženja i uočite razlike:  /razlika <ENTER>

  6. Za deaktiviranje opcije  ic  kucajte:  :set noic

NAPOMENA:  Za neoznačavanje pronađenih izraza otkucajte:  :nohlsearch
NAPOMENA:  Ako želite da ne razlikujete veličinu slova u samo jednoj komandi
	   traženja, dodajte  \c  u izraz:  /razlika\c <ENTER>
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.6

  1. Pritisnite  o  za otvaranje reda ISPOD kursora i prelazak u Insert mod.
     Pritisnite  O  za otvaranje reda IZNAD kursora.

  2. Pritisnite  a  za unos teksta IZA kursora.
     Pritisnite  A  za unos teksta na kraju reda.

  3. Komanda  e  pomera kursor na kraj reči.

  4. Operator  y  kopira tekst,  p  ga lepi.

  5. Kucanje velikog  R  aktivira Replace mod dok ne pritisnete <ESC> .

  6. Kucanje ":set xxx" aktivira opciju "xxx".  Neke opcije su:
  	'ic' 'ignorecase'	ne razlikuje velika/mala slova pri traženju
	'is' 'incsearch'	prikazuje pronađen tekst dok kucate izraz
	'hls' 'hlsearch'	označava inverzno sve pronađene izraze
     Možete koristite dugo ili kratko ime opcije.

  7. Ispred imena opcije stavite "no" da je deaktivirate:  :set noic

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		       Lekcija 1.7.1: DOBIJANJE POMOĆI


		   ** Koristite on-line sistem za pomoć **

  Vim ima detaljan on-line sistem za pomoć.  Za početak, pokušajte nešto
  od sledećeg:
	- pritisnite taster <HELP> (ako ga imate na tastaturi)
	- pritisnite taster <F1> (ako ga imate na tastaturi)
	- otkucajte  :help <ENTER>

  Pročitajte tekst u prozoru pomoći da biste naučili pomoć radi.
  Kucanjem  CTRL-W CTRL-W  prelazite iz jednog prozora u drugi.
  Otkucajte  :q <ENTER>  da zatvorite prozor pomoći.

  Pomoć o praktično bilo kojoj temi možete dobiti dodavanjem argumenta
  komandi ":help".  Pokušajte ovo (ne zaboravite <ENTER> na kraju):

	:help w
	:help c_CTRL-D
	:help insert-index
	:help user-manual
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		Lekcija 1.7.2: PRAVLJENJE STARTNOG SKRIPTA


		   ** Aktivirajte mogućnosti editora **

  Vim ima mnogo više mogućnosti nego Vi, ali većina nije automatski
  aktivirana.  Za dodatne mogućnosti napravite "vimrc" fajl.

  1. Otvorite "vimrc" fajl.  Ovo zavisi od vašeg sistema:
	:e ~/.vimrc		za Unix
	:e ~/_vimrc		za MS-Windows

  2. Onda učitajte primer sadržaja "vimrc" fajla:
	:r $VIMRUNTIME/vimrc_example.vim

  3. Snimite fajl sa:
	:w

  Sledeći put kada pokrenete Vim, bojenje sintakse teksta biće
  aktivirano. Sva svoja podešavanja možete dodati u "vimrc" fajl.
  Za više informacija otkucajte  :help vimrc-intro

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
		     Lekcija 1.7.3: AUTOMATSKO DOVRŠAVANJE


	** Dovršavanje komandne linije sa CTRL-D i <TAB> **

  1. Podesite Vim da ne bude u Vi-kompatibilnom modu:  :set nocp

  2. Pogledajte koji fajlovi postoje u direktorijumu:  :!ls  ili  :!dir

  3. Otkucajte početak komande:  :e

  4. Otkucajte  CTRL-D  i Vim će prikazati spisak komandi koje počinju sa "e".

  5. Pritisnite <TAB>  i Vim će dopuniti ime komande u ":edit".

  6. Dodajte razmak i početak imena postojećeg fajla:  :edit FA

  7. Pritisnite <TAB>.  Vim će dopuniti ime fajla (ako je jedinstveno).

NAPOMENA:  Moguće je dopuniti mnoge komande.  Samo probajte CTRL-D i <TAB>.
           Naročito je korisno za  :help  komande.

~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
			      REZIME lekcije 1.7


  1. Otkucajte  :help  ili pritisnite <F1> ili <Help>  za pomoć.

  2. Otkucajte  :help komanda  biste dobili pomoć za tu komandu.

  3. Otkucajte  CTRL-W CTRL-W  za prelazak u drugi prozor.

  4. Otkucajte  :q  da zatvorite prozor pomoći.

  5. Napravite vimrc startni skript za aktiviranje podešavanja koja
     vam odgovaraju.

  6. Dok kucate neku od  :  komandi, pritisnite CTRL-D da biste videli moguće
     vrednosti.  Pritisnite <TAB> da odaberete jednu od njih.






~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
  Ovim je priručnik završen.  Njegov cilj je bio kratak pregled Vim editora,
  koliko da omogući njegovo relativno jednostavno korišćenje.  Priručnik nije
  potpun, jer Vim ima mnogo više komandi.  Kao sledeće, pročitajte priručnik:
  ":help user-manual".

  Za dalje čitanje i učenje, preporučujemo knjigu:
	Vim - Vi Improved - by Steve Oualline
	Izdavač: New Riders
  Prva knjiga potpuno posvećena Vim-u.  Naročito korisna za početnike.
  Ima mnoštvo primera i slika.
  Vidite https://iccf-holland.org/click5.html

  Sledeća knjiga je starija i više govori o Vi-u nego o Vim-u, ali je takođe
  preporučujemo:
	Learning the Vi Editor - by Linda Lamb
	Izdavač: O'Reilly & Associates Inc.
  Dobra knjiga iz koje možete saznati skoro sve što možete raditi u Vi-ju.
  Šesto izdanje ima i informacija o Vim-u.

  Ovaj priručnik su napisali: Michael C. Pierce i Robert K. Ware,
  Colorado School of Mines koristeći ideje Charlesa Smitha,
  Colorado State University.  E-mail: bware@mines.colorado.edu.

  Prilagođavanje za Vim uradio je Bram Moolenaar.

  Prevod na srpski: Ivan Nejgebauer <ian@uns.ac.rs>
  Verzija 1.0, maj/juni 2014.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
